ในปี 2021 งานวิจัย Nature Risk Rising ของสภาเศรษฐกิจโลกที่จัดทำร่วมกับ PwC ระบุเรื่องมูลค่าทางเศรษฐกิจโลกว่าอย่างไร
งานวิจัย Nature Risk Rising ของสภาเศรษฐกิจโลกที่จัดทำร่วมกับ PwC ระบุว่า มูลค่าทางเศรษฐกิจโลกถึงประมาณ 44 ล้านล้านดอลลาร์สหรัฐ หรือมากกว่าครึ่งของจีดีพีโลก มาจากการพึ่งพาธรรมชาติและจะได้รับผลกระทบโดยตรงหากเกิดการสูญเสียทางธรรมชาติ เมื่อเป็นเช่นนี้ ความจำเป็นเร่งด่วนในการแก้ไขปัญหาวิกฤตสิ่งแวดล้อมและการเปลี่ยนแปลงสภาพภูมิอากาศ จึงนำไปสู่ความมุ่งมั่นในการลดการปล่อยก๊าซคาร์บอนไดออกไซด์ (Global Decarbonisation) ของทั่วโลกในช่วงที่ผ่านมา

อย่างไรก็ดี ข้อมูลจากรายงาน Net Zero Economy Index ของ PwC พบว่า ความพยายามในการลดปริมาณก๊าซคาร์บอนไดออกไซด์ (Carbon Dioxide: CO2) ทั่วโลกยังอยู่ในระดับที่เชื่องช้า และห่างไกลเป้าหมายในการควบคุมการปล่อยก๊าซเรือนกระจกให้บรรลุปณิธานความตกลงปารีส (Paris Agreement) ซึ่งเป็นกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ ที่ต้องการควบคุมการเพิ่มขึ้นของอุณหภูมิเฉลี่ยของโลกไม่ให้เกิน 1.5 องศาเซลเซียส

ข้อมูลจากรายงาน Asia Pacific’s Time ของ PwC พบว่า ปัจจุบันเอเชียแปซิฟิกเป็นภูมิภาคที่มีสัดส่วนการปล่อยก๊าซ CO2 มากที่สุดถึง 53% ต่อปี และมีปริมาณขยะมูลฝอยในเขตเทศบาลมากถึง 40% ต่อปี ในขณะที่มีปริมาณขยะเสียที่เกิดขึ้นทั่วโลกเพียง 19% เท่านั้นที่ถูกนำมารีไซเคิลหรือถูกย่อยสลายได้ นี่สะท้อนให้เห็นถึงความจำเป็นในการใช้ทรัพยากรให้เกิดความคุ้มค่าของทั้งภาครัฐ ภาคเอกชน และภาคประชาสังคม
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน